กรมอนามัย เตรียมมาตรการจัดการโรงหนังให้กลับมาเปิดบริการอย่างปลอดภัย หลังได้ผ่อนปรนระยะ 3  จัดให้นั่ง 2 เว้น 3 ห้ามกินอาหารเครื่องดื่มในโรงฉาย
กรมอนามัย เตรียมมาตรการจัดการโรงหนังให้กลับมาเปิดบริการอย่างปลอดภัย หลังได้ผ่อนปรนระยะ 3 จัดให้นั่ง 2 เว้น 3 ห้ามกินอาหารเครื่องดื่มในโรงฉาย แพทย์หญิงพรรณพิมล วิปุลากร อธิบดีกรมอนามัย กล่าวถึงกรณีผ่อนปรนกิจการ/กิจกรรม ระยะ 3 ซึ่งโรงภาพยนตร์เป็นหนึ่งในกิจการที่ได้รับอนุญาตให้กลับมาเปิดบริการได้ ว่า ในการเปิดบริการโรงภาพยนตร์บนวิถีชีวิตใหม่ต้านภัยโควิด-19 เบื้องต้นจากการหารือกับผู้ประกอบการและมีการเสนอมาตรการป้องกันควบคุมโรคโควิด-19 ด้วยหลักการเบื้องต้น คือ ต้องมีการทำความสะอาดทุกครั้งหลังจบรอบฉาย ต้องมีรอบทำความสะอาดระบบปรับอากาศและระบบระบายอากาศ ไม่ฉายภาพยนตร์ต่อเนื่องกันอย่างที่เป็นมา จัดจุดคัดกรองวัดไข้ก่อนเข้าโรงหนัง จัดจุดล้างมือและลงทะเบียนในระบบไทยชนะ สำหรับการเว้นระยะห่างในโรงภาพยนตร์ถือว่าสำคัญ เพราะแต่ละเรื่องที่ฉายใช้เวลาไม่ต่ำกว่า 2-3 ชั่วโมง ซึ่งการจัดที่นั่งจะให้นั่งติดกันได้ แต่ต้องรักษาระยะห่าง เป็นนั่ง 2 ที่เว้น 3 ที่ ทั้งนี้เนื่องจากที่ผ่านมาโรงภาพยนตร์เคยเสนอมาตรการนั่ง 1 เว้น 1 แต่ยังไม่ห่างพอไม่ได้ระยะ 1 เมตร จึงให้จัดเป็นนั่ง 2 ที่เว้น 3 ที่ คู่กับการสวมหน้ากากตลอดเวลาที่รับชม ทำให้โรงภาพยนตร์ในวิถีชีวิตใหม่ การกินอาหารดื่มเครื่องดื่มในโรงภาพยนตร์เป็นข้อห้าม เพื่อลดการการจายละอองฝอยน้ำลาย